ROMÂNIA
JUDEŢUL SUCEAVA
COMUNA ZAMOSTEA
CONSILIUL LOCAL 

HOTĂRÂRE 
[bookmark: _Hlk224040892]privind aprobarea Regulamentului de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

Consiliul local al comunei ZAMOSTEA
         Având în vedere:
- referatul domnului Beldianu Florentin Ioan în calitate de consilier principal în cadrul Compartimentului Asistență Socială înregistrat cu nr.390/06.02.2026
-  referatul domnului Haliuc Vasile  în calitate de primar al comunei Zamostea, înregiostrat cu nr.389/06.02.2026;
- avizele comisiilor de specialitate  nr. 1,2 3, în cadrul Consiliului local Zamostea;
Analizând:
-  Art. 129, alin. (2), lit. d), alin. (7), lit b),  art.196, alin.(1), lit.a), art. 197  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
-  art. 85 din Legea nr. 196/2016 privind venitul minim de incluziune, cu modificările și completările ulterioare;
-  art. 59 - art. 61 din Hotărârea de Guvern nr.1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune;
-  Legii asistenţei sociale nr. 292/2011, cu modificările şi completările ulterioare
În temeiul prevederilor art. 129, alin. (2), lit. d), alin. (7), lit b), art.196, alin.(1), lit.a) art. 139, alin. (1) din O.U.G. nr. 57/2020 privind Codul Administrativ, cu modificările şi completările ulterioare Consiliul Local al com. Zamostea,

HOTĂRĂȘTE :

Art.1.Se aprobă Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune, conform Anexei  la prezenta hotărâre.
Art.2.Cererile de acordare a ajutoarelor de urgenţă și a ajutoarelor comunitare pentru alte situații deosebite decât cele identificate în Anexa la prezenta hotărâre vor fi analizate și soluționate de către Consiliul local, prin hotărâre, pe baza documentelor justificative. 
Art.3.Primarul comunei Zamostea, prin aparatul de specialitate, va duce la îndeplinire prevederile prezentei hotărâri.
Art.4.Prezenta hotărâre, cu caracter normativ, poate fi atacată potrivit prevederilor Legii contenciosului administrativ nr. 554/2004, cu modificările și completările ulterioare.
[bookmark: ref%2523A5]           Art.5.Orice alte prevederi contrare prezentei hotărâri se abrogă. 
           Art.6.Prezenta hotărâre, se comunică prin intermediul secretarului general al comunei Zamostea, în termenul prevăzut de lege primarului comunei, Compartimentelor de resort, Instituției Prefectului Județul Suceava. 
[bookmark: _Hlk223351828]	
                  Preşedinte de şedinţă,		    	           Contrasemnează pentru legalitate,
                Damian-Viorel HUȚANU 	                         Secretar general comuna Zamostea,				    	                                                           Anca-Mihaela STRUJAC


Zamostea, 13.03.2026
	Nr. 11





CONSILIUL LOCAL ZAMOSTEA		ANEXA la HCL nr. 11/2026

REGULAMENT PRIVIND ACORDAREA AJUTOARELOR DE URGENŢĂ ȘI A AJUTOARELOR COMUNITARE PREVĂZUTE DE LEGEA NR. 196/2016 PRIVIND VENITUL MINIM DE INCLUZIUNE

CUPRINS
Capitolul I. Domeniul de aplicare al regulamentului
Capitolul II. Referinţe normative
Capitolul III. Definiţii
Capitolul IV. Considerații generale
Capitolul V. Criterii pentru acordarea ajutoarelor de urgență și a ajutoarelor  comunitare
Capitolul VI. Metodologia de acordare a ajutoarelor de urgență și a ajutoarelor  comunitare
 Capitolul VII. Dispoziții finale


CAPITOLUL I. DOMENIUL DE APLICARE A REGULAMENTULUI

Art. 1. Prezentul Regulament privind acordarea ajutoarelor de urgenţă și a ajutoarelor comunitare prevăzute de legea nr. 196/2016 privind venitul minim de incluziune este actul administrativ care detaliază sistemul de acordare a ajutoarelor de urgență prevăzute prin Legea nr. 196/2016 privind venitul minim de incluziune, cu modificările și completările ulterioare.
Art. 2. Regulamentul este aplicabil personalului din cadrul Compartimentului Asistență socială direct implicat în elaborarea documentelor aferente acordării ajutoarelor de urgenţă şi/sau ajutoarelor comunitare, și persoanelor/familiilor aflate în situații de dificultate temporară în scopul prevenirii sau reducerii riscului de sărăcie şi excluziune socială.

CAPITOLUL II. REFERINŢE NORMATIVE
Art. 3. Acordarea ajutoarelor de urgenţă și/sau ajutoarelor comunitare de la bugetul local este reglementată de:
➢ Legea asistenţei sociale nr. 292/2011, cu modificările şi completările ulterioare;
➢ Legea nr. 196/2016 privind venitul minim de incluziune, cu modificările și completările ulterioare;
➢ Hotărârea de Guvern nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, cu modificările și completările ulterioare;

CAPITOLUL III. DEFINIŢII
Art. 4. Definiţii
- venit minim de incluziune - reprezintă sprijinul financiar acordat de stat în scopul asigurării nivelului de trai minimal, astfel cum acesta este definit de art. 54 din Legea nr. 292/2011, cu modificările ulterioare, pentru familiile şi persoanele singure aflate în situaţia prevăzută la art. 1 alin. (2) din Legea
nr. 196/2016 privind venitul minim de incluziune, precum şi pentru prevenirea riscului sărăciei în rândul copiilor şi stimularea participării acestora în sistemul de educaţie; 
- ajutor de incluziune - ajutor financiar (componentă a venitului minim de incluziune) acordat familiilor cu venituri situate sub nivelul prevăzut la art. 9 alin. (3) lit. a) din Legea nr. 196/2016 privind venitul minim de incluziune, pentru asigurarea necesităţilor zilnice de viaţă;
- ajutoare comunitare – ajutoare sociale susţinute din bugetele locale, acordate focalizat, ca măsuri individuale de suport pentru depăşirea unor situaţii de dificultate temporară;
- ajutoare de urgenţă – ajutoare sociale susţinute din bugetul de stat şi/sau din bugetele locale, acordate pentru situaţii datorate calamităţilor naturale, incendiilor, accidentelor etc.;
- ancheta socială = este o metodă de investigaţie întemeiată pe diferite tehnici de culegere şi de prelucrare a informaţiei, în scopul analizei situaţiei sociale şi economice a persoanelor, familiilor,
grupurilor sau comunităţilor;
- situaţia de dificultate - este situaţia în care se află o persoană care, la un moment dat, pe parcursul ciclului de viaţă, din cauze socioeconomice, de sănătate şi/sau care rezultă din mediul social de viaţă
dezavantajat, şi-a pierdut sau limitat propriile capacităţi de integrare socială; în situaţia de dificultate se pot afla familii, grupuri de persoane şi comunităţi, ca urmare a afectării majorităţii membrilor lor;
- eligibilitate - set de condiţii obligatorii care trebuie să fie îndeplinite de către potenţialul beneficiar pentru a putea fi selectat în vederea acordării beneficiilor de asistenţă socială şi serviciilor sociale 
- asistența socială- ansamblu de programe, măsuri, activități profesionalizate, servicii specializate de
protejare a persoanelor, grupurilor, comunităților, cu probleme speciale, aflate temporar în dificultate, care din cauza unor motive de natură economică, socio-culturală, biologică sau psihologică nu au posibilitatea de a realiza prin mijloace și eforturi proprii, un mod normal, decent de viață;
- protecție socială - ansamblu de măsuri și acțiuni care au ca scop asigurarea unui anumit nivel de bunăstare și securitate socială pentru întreaga populație și în mod special pentru anumite grupuri sociale.

CAPITOLUL IV. CONSIDERAȚII GENERALE
Art. 5. Obiectivul principal al asistenței sociale este protejarea persoanelor care, datorită unor motive de natură economică, fizică, psihică sau socială, nu au posibilitatea de:
- a-și asigura singure nevoile sociale;
- a-și dezvolta propriile capacități și competențe pentru integrare socială, la care se adaugă categorii sociale cu preponderență persoane vârstnice, familii monoparentale, familii cu mulți copii/cu venituri mici/fără venituri.
Art. 6. Pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, autorităţile administraţiei publice locale pot acorda, din bugetele proprii, prin hotărâre a consiliilor locale:
a) ajutoare de urgenţă,
b) ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială.
Art. 7. Pot beneficia de ajutoare de urgenţă și/sau ajutoare comunitare din bugetul propriu al Primăriei
comunei Zamostea persoanele singure și familiile defavorizate care:
➢ au domiciliul în comuna Zamostea,
➢ au un venit net lunar/membru de familie sub valoarea salariului minim net pe țară garantat în plată 
➢ nu dețin bunuri din categoria celor prevăzute în anexa 4 a HG nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune.
Art. 8. Pentru acordarea ajutoarelor de urgenţă/ajutoarelor comunitare personalul Compartimentului asistență socială efectuează ancheta socială prin care se constată situaţiile de necessitate sau, după caz, situaţiile deosebite în care se află familiile ori persoanele singure- model prevăzut în anexa 3 la prezentul Regulament.

CAPITOLUL V. CRITERII PENTRU ACORDAREA AJUTOARELOR DE URGENȚĂ ȘI A AJUTOARELOR COMUNITARE

Art. 9. Ajutoarele de urgență/ajutoarele comunitare se acordă familiilor și persoanelor singure defavorizare, cu domiciliul sau reședința în comuna Zamostea și care se află în una din următoarele situații:
a. existența unor probleme grave de sănătate dovedite cu acte medicale, ce necesită investigaţii medicale, efectuarea de intervenţii chirurgicale în țară sau în străinătate, efectuarea unor tratamente medicale de specialitate, asigurarea de medicamente, procurarea unor dispozitive medicale sau apartură de îngrijire și susținerea funcțiilor vitale( nedecontate de Casa de Asigurări de Sănătate). Pentru aceste situații se acordă un ajutor comunitar în cuantum maxim de 2.000 lei/an;
b. pentru familiile sau persoanele singure al căror venit pe membru de familie este de până la valoarea
salariului minim net pe țară garantat în plată, ale căror locuințe au fost distruse parțial sau total în urma calamităţilor naturale, a fenomenelor meteorologice periculoase (cutremure, inundații, alunecări de teren, grindină, incendii, sau alte situații deosebite) și nu sunt asigurate din motive neimputabile persoanei.  Pentru aceste situații se acordă un ajutor de urgență în cuantum maxim de 10.000 lei/an;
c. în cazul decesului unui membru al familiei (soţ/soţie/copil/frate/soră/mamă/tată/sau orice altă rudă), primarul poate dispune acordarea unui ajutor financiar pentru cheltuielile de înmormântare. Ajutorul se acordă unei singure persoane care poate fi, după caz, soţul/soţia supravieţuitor/supravieţuitoare, copilul, părintele, tutorele, curatorul, moştenitorul în condiţiile dreptului comun sau, în lipsa acestuia, persoana care dovedeşte că a suportat cheltuielile cu înmormântarea. Valoarea ajutorului de urgență este de maxim 1.500 lei.
d. achitarea unor debite/chirii/penalităţi/majorări/taxe către furnizorii de utilităţi de strictă necesitate sau către instituţii care le percep în situaţii de incapacitate financiară obiectivă. Pentru aceste situații se acordă un ajutor de urgență în cuantum maxim de 1.000 lei/an;
e. repararea, distribuirea și transportul materialelor la domiciliul persoanelor singure sau familiilor aflate în situație de risc social, ale căror locuințe sunt într-o stare avansată de degradare. Pentru aceste
situații se acordă un ajutor comunitar în cuantum maxim de 5.000 lei/an;
f. situaţia persoanelor care au efectuat pedepse privative de libertate şi care fac dovada că au avut ultimul domiciliu pe raza comunei Zamostea şi se află în situaţie temporară de dificultate financiară şi locativă. Pentru aceste situații se acordă un ajutor de urgență de maxim de 1.000 lei;
g. repatrierea corpului neînsufleţit al unei persoane care a decedat în străinătate și pentru care familia
trebuie să suporte costuri foarte mari, însă aceasta nu poate să îşi îndeplinească obligaţiile legale datorită veniturilor reduse, respectiv venit net pe membru de familie, până la nivelul salariului de bază minim net pe ţară garantat în plată. Pentru aceste situații se acordă un ajutor de urgență în cuantum maxim de 5.000 lei;
h. situaţia persoanelor singure și familiilor care îndeplinesc condițiile de venit pe membru de familie
prevăzute de Legea nr. 226/2021 privind stabilirea măsurilor de protecţie socială pentru consumatorul
vulnerabil de energie, dar ale căror locuințe nu se încadrează în definiția prevăzuta la art. 3, alin. (1),
lit. f) din actul normativ sus-menționat, însă sunt în evidența compartimentului de specialitate al Primăriei Zamostea la rol fiscal/agricol. Pentru aceste situații se acordă un ajutor de urgență pentru încălzirea locuinței cu combustibili solizi și/sau petrolieri în cuantumul prevăzut de Legea nr. 226/2021 privind stabilirea măsurilor de protecţie socială pentru consumatorul vulnerabil de energie, în cuantum maxim de 1.000 lei. Acest ajutor de urgență se acordă numai pentru locuința de domiciliu situată la adresa înscrisă în actul de identitate al membrilor de familie și se acordă o singură dată pentru toată perioada sezonului rece.

CAPITOLUL VI. METODOLOGIA DE ACORDARE A AJUTOARELOR DE URGENȚĂ ȘI A AJUTOARELOR COMUNITARE

Art. 10. Solicitarea ajutorului de urgență/ ajutorului comunitar
10.1. Pentru a beneficia de ajutor de urgență sau de ajutor comunitar, persoana singură sau un membru din familia care se află în situaţie de necesitate descrisă în cap.V va depune la sediul Primăriei Zamostea o cerere-declaraţie pe propria răspundere, însoțită de actele doveditoare.
10.2. Cererea - declaraţie pe propria răspundere se completează potrivit modelului prevăzut în anexa nr. 1 la prezentul Regulament.
10.3. Actele doveditoare pentru acordarea ajutorului de urgenţă/ajutorului comunitar sunt:
- actul de identitate al solicitantului și ale celorlalți membri ai familiei, după caz;
- certificatele de naştere ale copiilor aflaţi în întreţinerea familiei;
- certificate de deces;
- acte de stare civilă ale solicitantului din care să rezulte relaţia de rudenie cu decedatul sau, după caz, acte care atestă calitatea de moştenitor, tutore, curator;
- certificat căsătorie sau declarație privind starea civilă. Modelul declarației privind starea civilă este prevăzut la anexa 2. a prezentului Regulament;
- hotărâre judecătorească/certificat de divorț;
- după caz, alte acte doveditoare privind componenţa familiei;
- adeverința cu salariul net al lunii anterioare depunerii cererii;
- cupon de pensie;
- orice alte acte din care să rezulte veniturile familiei;
- declarație de venit. Modelul declarației este prevăzut la anexa 4. a prezentului Regulament;
- certificat de încadrare în grad de handicap și cuponul cu indemnizația de handicap;
- certificat fiscal – eliberat de Compartimentul Impozite și Taxe Locale;
- adeverință din care sa rezulte cu ce bunuri figurează în Registrul agricol;
- adeverinţă şi/sau scrisoare medicală eliberată de medicul de familie sau de medicul specialist, precum şi alte documente medicale justificative eliberate de autorităţile competente în domeniu care să ateste situaţia de dificultate invocată în cerere;
- pentru achiziţia de echipamente, dispozitive medicale, proteze, orteze sau alte materiale sanitare, dovada eliberată de autorităţile competente privind costul total al acestora, precum şi cheltuielile suportate de acestea;
- dovezi privind suportarea cheltuielilor cu înmormântarea, după caz;
- alte documente care vin în susținerea cererii privind acordarea ajutorului de urgență sau ajutorului comunitar;
- extras cont bancar, după caz;
- pentru solicitanții care au reședința pe raza comunei Zamostea, negația autorității publice locale că nu a solicitat/ primit ajutor de urgență sau ajutor comunitar;
În vederea verificării informaţiilor declarate de semnatarul cererii, precum şi de titularul dreptului, primarul poate solicita altor autorităţi ale administraţiei publice locale sau în baza art. 70^1 din Legea nr. 207/2015 privind Codul de procedură fiscală, cu modificările şi completările ulterioare, informaţii privind veniturile şi bunurile deţinute de acesta sau de membrii familiei sale.
Art. 11. Procesarea datelor
11.1. Cererea - declaraţie pe propria răspundere a solicitantului, însoțită de actele doveditoare menționate la art. 10, alin. 10.3. din prezentul regulament se depun și se înregistrează la sediul Primăriei Zamostea.
11.2. Actele menționate la art. 11, punctul 11.1. sunt preluate de persoana responsabilă din cadrul Compartimentului Asistență socială, după care urmează verificarea datelor şi informaţiilor cuprinse în cerere şi în documentele doveditoare, precum şi prelucrarea datelor.
11.3. În termen de maximum 5 zile de la data înregistrării cererii, este efectuată ancheta socială prin care se certifică situaţiile de necesitate sau, după caz, situaţiile deosebite în care se află familiile ori persoanele singure.
11.4. Ancheta socială este efectuată de persoanele desemnate de către primarul comunei, cu responsabilitatea instrumentării respectivului caz și are în vedere componenţa familiei, veniturile realizate, precum şi descrierea situaţiei pentru care s-a solicitat acordarea ajutorului de urgenţă/ajutorului comunitar.
11.5. Absența unor documente prevăzute la art. 10, alin. 10.3 nu conduce la refuzul acordării ajutorului de urgență/ajutorului comunitar. Compartimentul Asistență socială va solicita în scris persoanei prezentarea documentelor necesare, situație în care termenul de efectuare a anchetei sociale curge de la data prezentării de către solicitant a tuturor documentelor necesare.
11.6. Scopul efectuării anchetei sociale la domiciliul solicitantului este efectuarea verificărilor specifice în funcție de cazul analizat și confruntarea datelor înscrise în cererea depusă de solicitant.
11.7. Sunt verificate:
- datele personale ale solicitantului;
- datele de contact ale solicitantului;
- starea civilă a solicitantului;
- numărul de persoane din familia solicitantului;
- date despre locuinţa solicitantului;
- veridicitatea sau nu a stării de necesitate formulate de solicitant;
- motivul solicitării ajutorului de urgenţă/ajutorului comunitar;
- prejudicii constatate.
11.8. Declararea de către solicitant a unui număr mai mare de membri ai familiei sale sau a unor venituri mai mici decât cele reale, în scopul vădit de a obține foloase materiale necuvenite, conduce la respingerea cererii de acordare a ajutorului de urgență/ajutorului comunitar .
11.9 În cazul în care solicitantul refuză să prezinte actele necesare întocmirii dosarului sau refuza sa
furnizeze informațiile necesare pentru efectuarea anchetei sociale, se consideră că persoana/familia solicitantă nu îndeplinește condițiile de acordare a ajutorului de urgență/ajutorului comunitar.
11.10. După efectuarea anchetei sociale, pe baza datelor și informațiilor colectate și evaluate, responsabilul de caz întocmește referatul de aprobare/respingere; referatul se transmite Primarului împreună cu documentația de acordare/respingere a ajutorului de urgență/ajutorului comunitar.
11.11. Primarul stabilește prin dispoziție cuantumul ajutorului de urgență/ajutorului comunitar.
11.12. În urma analizării acestor documente, Primarul emite în termen de 5 zile lucrătoare, dispoziția de admitere/respingere a cererii solicitantului, care trebuie să conțină următoare date: nume și prenume, adresa, cuantumul ajutorului de urgență/ajutorului comunitar.
11.13. Dispoziția semnată este comunicată Compartimentului financiar-contabil și administrativ, în vederea întocmirii statului de plată și a programării efectuării plății prin casieria Primăriei Zamostea.
Art. 12. Plata ajutorului de urgență/ ajutorului comunitar
12.1. Plata ajutoarelor de urgenţă ajutoarelor comunitare se aprobă prin dispoziţie a primarului.
12.2. Ajutoarele de urgenţă/ajutoarele comunitare se acordă o singură dată într-o perioadă de 12 luni pentru un singur tip situație.
12.3. Pentru cazuri deosebite, care necesită acordarea de ajutoare de urgenţă/ ajutoare comunitare aceleiaşi familii sau persoane, înainte de expirarea perioadei prevăzute la alin. 12.2, persoanele desemnate din cadrul Compartimentului Asistență socială care au formulat propunerea de acordare elaborează un referat care conţine prezentarea situaţiei cu care se confruntă familia sau persoana singură şi justificarea necesităţii de acordare a unui ajutor de urgenţă suplimentar.
12.4. Referatul prevăzut la alin. 12.3. însoţit de ancheta socială şi de actele doveditoare, se transmite primarului comunei Zamostea care analizează propunerea şi decide dacă se justifică acordarea ajutorului de urgenţă/ajutorului comunitar suplimentar.
12.5. Plata ajutorului de urgență/ajutorului comunitar se face la casieria Primăriei comunei Zamostea sau prin virament în contul bancar al titularului.
12.6. Titularul ajutorului de urgență/ ajutorului comunitar va ridica sumele de bani de la casieria Primăriei comunei Zamostea pe baza actului de identitate, în original.
12.7. Dacă titularul ajutorului de urgență/ ajutorului comunitar se află în imposibilitatea de a se prezenta la casierie pentru ridicarea banilor, aceștia vor putea fi ridicați de un membru major din familie/ reprezentantul legal consemnat în raportul de anchetă socială.
12.8. În cazul în care titularul ajutorului de urgență a decedat înainte de a ridica ajutorul de urgență/
ajutorului comunitar, acesta nu mai poate fi ridicat de persoana consemnată în ancheta socială, sau de
un alt moștenitor.
12.9. Ajutoarele de urgență/ajutoarele comunitare se acordă în limita fondurilor existente în bugetul
local al comunei Zamostea, cu această destinație.

CAPITOLUL VII. DISPOZIȚII FINALE
Art. 13 Personalul de specialitate din cadrul Compartimentului Asistență socială direct implicat în desfășurarea activităților care vizează acordarea ajutoarelor de urgență/ajutoarelor comunitare răspunde disciplinar și material pentru nerespectarea prevederilor prezentului regulament și a cerințelor legislative aplicabile.
Art. 14. Orice modificare adusă prezentului Regulament se va face numai prin Hotărâre a Consiliului
Local.
ANEXE
Anexa 1 – Cererea-declaraţie pe propria răspundere a solicitantului
Anexa 2 – Declarație privind starea civilă
Anexa 3 – Anchetă socială
Anexa 4 – Declarație de venit





Preşedinte de şedinţă,		    	           Contrasemnează pentru legalitate,
 Damian-Viorel HUȚANU 	                                   Secretar general comuna Zamostea,				    	                                             Anca-Mihaela STRUJAC




























Anexa nr. 1
 la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

CERERE - DECLARAŢIE PE PROPRIA RĂSPUNDERE PENTRU SOLICITAREA AJUTORULUI DE URGENŢĂ/AJUTORULUI COMUNITAR

DOMNULE PRIMAR,

 Subsemnatul, ..........................................................., cetăţean român/ UE/ străin/ apatrid, având CNP ……………………………, posesor al actului de identitate seria……nr……..….…….., domiciliat în ............................................................................................................., persoană singură/reprezentant al familiei care are următorii membri: 
1. numele şi prenumele ............................................., având CNP ............................., posesor al actului de identitate ........................................................................................;
 2. numele şi prenumele ............................................., având CNP ............................., posesor al actului de identitate ........................................................................................;
 3. numele şi prenumele ............................................., având CNP ............................., posesor al actului de identitate ........................................................................................;
 4. numele şi prenumele ............................................., având CNP ............................., posesor al actului de identitate ........................................................................................;
 5. numele şi prenumele ............................................., având CNP ............................., posesor al actului de identitate ........................................................................................;
 6. numele şi prenumele ............................................., având CNP ............................., posesor al actului de identitate ........................................................................................;
 7. numele şi prenumele ............................................., având CNP ............................., posesor al actului de identitate ........................................................................................
solicit acordarea unui ajutor de urgenţă/ajutor comunitar în vederea depăşirii situaţiei de necesitate/deosebite în care ne aflăm eu şi familia mea. Situaţia de necesitate/deosebită este: ........................................................................................................................................ ........................................................................................................................................ ……................................................................................................................................. 

În vederea solicitării ajutorului de urgenţă/ ajutor comunitar, declar pe propria răspundere următoarele: 

1. venitul total al persoanei singure/familiei realizat în luna anterioară este de ................... lei;
2. nici eu şi nici un alt membru al familiei mele, după caz, nu beneficiem de această formă de ajutor şi nici nu am mai solicitat pentru astfel de situație un ajutor de urgență/ ajutor comunitar în ultimele 12 luni; 
3. mă oblig să utilizez ajutorul de urgenţă/ ajutor comunitar numai pentru depăşirea situaţiei de necesitate/deosebite.
|_| Sunt de acord cu prelucrarea datelor cu caracter personal în scopul acordării ajutorului de urgenţă, precum şi prelucrarea în scop statistic a acestora. 
|_| Sunt de acord cu preluarea de date şi informaţii cu privire la persoana mea şi/sau a membrilor familiei pe care o reprezint, pentru acordarea ajutorului de urgenţă.
 Prezenta declaraţie a fost întocmită în data de ....................................., în prezenţa d-lui  ........................................................, angajat al Comunei Zamostea, județul Suceava, în cadrul  Compartimentului Asistență Socială.

 Data …………………					Numele şi prenumele  
Semnătura .............




Anexa nr. 2
 la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

DECLARAȚIE PRIVIND STAREA CIVILĂ
- pentru acordarea ajutorului de urgenţă/ajutorului comunitar –


Subsemnatul(a),............................................................................., având CNP............................................, domiciliat(ă)/ în Comuna Zamostea, sat. ………………, str. ..........................................................................nr. ....., județul Suceava, declar prin prezenta, pe propria răspundere și sub sancțiunea prevăzută de art. 326 Cod Penal, pentru fals în declarații,
- că am fost/nu am fost               și                  sunt/nu sunt căsătorit(a)
- că sunt /nu sunt în uniune consensuală cu numitul/numita …………………………..





 Data: ..................... 							Semnatura,.........................





























Anexa nr. 3 
la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune

ANCHETA SOCIALĂ
pentru acordarea unui ajutor de urgență/ajutor comunitar

 efectuată astăzi:___________ ca urmare a cererii inregistrata cu nr. ______ din data de: __________

 Ca urmare a cererii d-lui (d-nei): ...…………………………………………, cu domiciliul in Comuna Zamostea, satul…………………, str. .............……………………………………………., judetul Suceava, înregistrată sub nr. ........... la data de: ………………………….., prin care s-a solicitat acordarea unui ajutor de urgență/ajutor comunitar, s-a procedat la verificarea situaţiei de fapt, din care s-au constatat următoarele:
I. Date despre familie:
 SOLICITANT
Nume şi Prenume: ______________________________________________________
 Locul şi data naşterii: ____________________________________________________
 CNP: __/__/__/__/__/__/__/__/__/__/__/__/__/ 
B.I/C.I. ________________________
Domiciliul în fapt: ______________________________________________________
Stare civilă: _________________________;
Etnia: ____________________________ 
Studii: ____________ ; 
Ocupaţia: _________________;
 Religia:_________________;
Venituri: ____________________________
Telefon: __________________________
 Familia este formata dintr-un numar de: ......... adulti si un numar de: ....... copii. 
Venit net lunar pe membru de familie realizat in luna anterioara depunerii cererii: ___________
 In cadrul anchetei sociale efectuate s-au constatat urmatoarele:
II. Locuinţa 
Proprietate personală:  da  nu 
Numarul de camere:_______ □ Electricitate □ Apă curentă □ Încălzire □ Telefon Starea de igienă: □ Satisfăcătoare □ Nesatisfăcătoare
Tipul locuinţei 
{ } TIP A - construcţia cu structura de rezistenţă din beton armat, metal, lemn, piatră, cărămidă arsă sau din orice alte materiale rezultate în urma unui tratament termic şi/sau chimic 
{ } TIP B - construcţia cu pereţi exteriori din cărămidă nearsă sau din orice alte materiale nesupuse unui tratament termic şi/sau chimic
Dacă are încheiată poliţă de asigurare a locuinţei?
 Nu { }
{ } Da, la societatea ………………………………………... Nr. poliță ..................................... Valabilă de la ........................ la ................................ Dacă poliţa acoperă riscurile obligatorii (cutremur, alunecări de teren, inundaţii) { } Nu { } Da
III. Motivul solicitarii ajutorului de urgenta/ajutorului comunitar: ............................................................................................................................................ ............................................................................................................................................ ............................................................................................................................................
IV.  Aspecte constatate: 
............................................................................................................................................ ............................................................................................................................................ ............................................................................................................................................ ............................................................................................................................................ ............................................................................................................................................
V. Concluzii: 
{ } Se propune acordarea ajutorului de urgenta/ajutorului comunitar
 { } Nu se propune acordarea ajutorului de urgenta/ ajutorului comunitar 
VI. Motivatia: 
______________________________________________________________________ ______________________________________________________________________ ______________________________________________________________________ 

AM LUAT LA CUNOSTINȚĂ:

 SOLICITANT: __________________ INTOCMIT: __________________ SEMNATURA: ______________________        SEMNATURA: ________________ 





VIZAT,
Secretar general al comunei

































Anexa nr. 4 
la Regulamentul de acordare a ajutoarelor de urgenţă și a ajutoarelor comunitare prevăzute de Legea nr. 196/2016 privind venitul minim de incluziune 


DECLARAŢIE PE PROPRIA RĂSPUNDERE
- PENTRU ACORDAREA AJUTORULUI DE URGENŢĂ/AJUTORULUI COMUNITAR –


 Subsemnatul(a)..........................................................................................,născut(ă) la data de ............................................ în localitatea .........................................................., judeţul ......................................, domiciliat(a) în Comuna Zamostea, satul……..……………… strada ......................................., nr. ............, jud. Suceava, sub sancţiunile prevăzute de art. 326 Cod penal, pentru fals in declaraţii, DECLAR pe propria răspundere următoarele:

 - sunt/nu sunt încadrat(ă) în muncă,
 - primesc/nu primesc pensie de drept sau de urmaş,
 - primesc/nu primesc indemnizaţie de şomaj,
 - primesc/nu primesc venit minim de incluziune, 
- exercit/ nu exercit vreo meserie aducătoare de venituri, 
- sunt/ nu sunt titularul vreunei întreprinderi familiale sau individuale,
 - am/nu am calitatea de asociat sau acţionar în vreo societate comercială, 
- prestez/nu prestez activităţi particulare din care să realizez venituri,
- dețin/ nu dețin conturi bancare cu sume mai mari de 3000 lei, eu sau alt membru major menționat în componența familiei,
 - am/nu am venituri din dividente, din cultivarea terenurilor, din creşterea animalelor, închirierea de imobile sau din exercitarea unei profesii în temeiul unei convenţii.



 DECLARANT , 							DATA, ..............................
NUME PRENUME……………………………….. 
Semnatura…………………………………..














